Klokken 05.34 mandag morgen blev Nordjyllands Politi og Aalborg Beredskab kaldt ud til en brand i en lejlighed på Prinsessegade i Nørresundby. Den kvindelige beboer i lejligheden opdagede selv branden og tilkaldte hjælp. Hun er bragt til hospitalet for at blive undersøgt for røgforgiftning. Ilden opstod formentlig ved et tændt stearinlys. Her spredte flammerne sig til et reolsystem og videre til en væg. Branden er mandag morgen under kontrol. Det oplyser vagtchef ved Nordjyllands Politi, Åge Pedersen.

Opsummering:
En lejlighed i Nørresundby blev mandag morgen skadet ved en brand, der formentlig er opstået ved et tændt stearinlys.